CELEX: 32017D2077
Language: fi
Date: 2017-11-10 00:00:00
Title: Komission täytäntöönpanopäätös (EU) 2017/2077, annettu 10 päivänä marraskuuta 2017, 24 GHz:n taajuusalueen tilapäisestä yhdenmukaisesta käytöstä autojen lyhyen kantaman tutkalaitteissa Euroopan yhteisössä tehdyn päätöksen 2005/50/EY muuttamisesta (tiedoksiannettu numerolla C(2017) 7374) (ETA:n kannalta merkityksellinen teksti. )

14.11.2017   
            
            
               FI
            
            
               Euroopan unionin virallinen lehti
            
            
               L 295/75
            
         KOMISSION TÄYTÄNTÖÖNPANOPÄÄTÖS (EU) 2017/2077,
   annettu 10 päivänä marraskuuta 2017,
   24 GHz:n taajuusalueen tilapäisestä yhdenmukaisesta käytöstä autojen lyhyen kantaman tutkalaitteissa Euroopan yhteisössä tehdyn päätöksen 2005/50/EY muuttamisesta
   
      
         (tiedoksiannettu numerolla C(2017) 7374)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (radiotaajuuspäätös) (1) ja erityisesti sen 4 artiklan 6 kohdan,
   sekä katsoo seuraavaa:
   
               (1)
            
            
               Komission päätöksellä 2005/50/EY (2), sellaisena kuin se on muutettuna komission täytäntöönpanopäätöksellä 2011/485/EU (3), yhdenmukaistetaan tekniset ehdot, jotka koskevat 24 GHz:n taajuusalueen saatavuutta ja tehokasta käyttöä autojen lyhyen kantaman tutkalaitteissa. Näillä tutkalaitteilla estetään autojen törmäyksiä.
            
         
               (2)
            
            
               Päätöksessä 2005/50/EY jäsenvaltioille asetetaan tilastoihin liittyviä raportointivelvollisuuksia, joihin sisältyy vaatimus kerätä kultakin vuodelta tiedot 24 GHz:n taajuusalueella toimivilla lyhyen kantaman tutkalaitteilla varustettujen ajoneuvojen määrästä.
            
         
               (3)
            
            
               Vaikka velvollisuus seurata 24 GHz:n taajuusalueella toimivien lyhyen kantaman tutkalaitteiden käyttöä olisi säilytettävä, nykyään vaikuttaa kohtuuttomalta vaatia jokaista kansallista viranomaista toimittamaan tilastotiedot järjestelmällisesti kultakin vuodelta päätöksen 2005/50/EY mukaisesti. Kansallisia hallintoresursseja voitaisiin käyttää paremmin, jos jäsenvaltiot toimittaisivat nämä tilastoraportit ainoastaan komission pyynnöstä. Komissio voisi pyytää niitä siinä tapauksessa, että ilmoitetaan häiriöistä tai 24 GHz:n taajuusalueella toimivilla tutkalaitteilla varustettujen ajoneuvojen määrän äkillisestä noususta, mikä on mahdollista muttei todennäköistä.
            
         
               (4)
            
            
               Päätöksen 2005/50/EY antamisen jälkeen ei ole ilmoitettu mainitulla päätöksellä suojattujen palvelujen aiheuttamista haitallisista häiriöistä. Kyseisten 24 GHz:n taajuusalueella toimivilla lyhyen kantaman tutkalaitteilla varustettujen ajoneuvojen määrä on yleisesti katsoen säilynyt pienenä ja joka tapauksessa sellaisella tasolla, joka on selvästi alle kynnysarvon eli alle 7 prosenttia jäsenvaltiossa liikkeessä olevien ajoneuvojen kokonaismäärästä. Tätä kynnysarvoa pidetään kriittisenä osuutena, josta oletetaan, että määrän pysyessä sen alapuolella muille 24 GHz:n taajuusalueen käyttäjille ei aiheudu haitallisia häiriöitä.
            
         
               (5)
            
            
               Sen vuoksi päätöstä 2005/50/EY olisi muutettava.
            
         
               (6)
            
            
               Tässä päätöksessä säädetyt toimenpiteet ovat radiotaajuuskomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2005/50/EY seuraavasti:
   
                
            
            
               Korvataan päätöksen liitteessä ilmaisu ”Seuraavat tiedot on kerättävä kultakin vuodelta:” seuraavasti:
               
                  ”Seuraavat tiedot on kerättävä komission pyynnöstä:”.
               
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 10 päivänä marraskuuta 2017.
      
         
            Komission puolesta
         
         Mariya GABRIEL
         
            Komission jäsen
         
      
   
   
      (1)  EYVL L 108, 24.4.2002, s. 1.
   
      (2)  Komission päätös 2005/50/EY, tehty 17 päivänä tammikuuta 2005, 24 GHz:n taajuusalueen tilapäisestä yhdenmukaisesta käytöstä autojen lyhyen kantaman tutkalaitteissa Euroopan yhteisössä (EUVL L 21, 25.1.2005, s. 15).
   
      (3)  Komission täytäntöönpanopäätös 2011/485/EU, annettu 29 päivänä heinäkuuta 2011, 24 GHz:n taajuusalueen tilapäisestä yhdenmukaisesta käytöstä autojen lyhyen kantaman tutkalaitteissa tehdyn päätöksen 2005/50/EY muuttamisesta (EUVL L 198, 30.7.2011, s. 71).